Відавочна, што не ўсім удаецца з першай або другой спробы знайсці працу. І хаця летась супрацоўнікі аддзела занятасці аказалі садзейнічанне ў працаўладкаванні 1016 грамадзянам, гэта далёка не ўсе, хто звярнуўся па дапамогу. Таму для магчымасці атрымаць часовы даход службай былі арганізаваны аплачваемыя грамадскія работы, у якіх на працягу года прынялі ўдзел 173 чалавекі. Акрамя таго, забяспечвалася і матэрыяльная падтрымка беспрацоўных праз выплату дапамогі: за 2015 год яна прызначалася 437 грамадзянам, агульная сума такіх расходаў склала амаль 250 мільёнаў рублёў.